ส่วนที่ 1

ข้อมูลสรุป (Executive Summary)

บริษัท จัดการและพัฒนาทรัพยากรน้ำภาคตะวันออก จำกัด (มหาชน) (“บริษัท”)
ได้จดทะเบียนจัดตั้งขึ้นในรูปของบริษัทจำกัดภายใต้ชื่อ บริษัท
จัดการและพัฒนาการทรัพยากรน้ำภาคตะวันออก จำกัด เมื่อวันที่ 15 ตุลาคม 2535
ด้วยทุนจดทะเบียนเริ่มแรก 10 ล้านบาท โดยมี การประปาส่วนภูมิภาค (กปภ.) เป็น ผู้ถือหุ้น
ร้อยละ 100 การจัดตั้งบริษัท ในครั้งนั้นเป็นไปตามมติคณะรัฐมนตรีเมื่อวันที่ 12 กันยายน 2535
ที่เห็นชอบให้ กปภ. จัดตั้งบริษัท
ขึ้นเพื่อเป็นผู้รับผิดชอบการพัฒนาและดำเนินการดูแลระบบท่อส่งน้ำดิบสายหลักในพื้นที่ชายฝั่งทะเลภาคตะวันออก
ครอบคลุมพื้นที่จังหวัดชลบุรี ระยอง ฉะเชิงเทรา ปราจีนบุรี สระแก้ว จันทบุรี และตราด ต่อมาในปี
2539 บริษัท ได้แปรสภาพเป็นบริษัทมหาชน และในปี 2540
จึงได้เสนอขายหุ้นให้กับประชาชนทั่วไปและจดทะเบียนในตลาดหลักทรัพย์แห่งประเทศไทย โดยมี
กปภ. เป็นผู้ถือหุ้นรายใหญ่ ในสัดส่วน ร้อยละ 44
ของทุนจดทะเบียนที่เรียกชำระแล้วก่อนการเสนอขายหุ้นสามัญ

การเติบโตของบริษัท ที่มีอย่างต่อเนื่องในช่วงเวลากว่า 15 ปีที่ผ่านมา
นับเป็นความสำเร็จของบริษัทและอาจกล่าวได้ว่าบริษัทถือเป็นต้นแบบของการแปรรูปรัฐวิสาหกิจให้กับรัฐวิสาหกิจด้านน้ำ
ปัจจุบัน นอกจากธุรกิจหลักของบริษัท
ซึ่งคือการพัฒนาและบริหารระบบท่อส่งน้ำสายหลักในพื้นที่ชายฝั่งตะวันออก
โดยผ่านโครงข่ายระบบท่อส่งน้ำดิบรวม 4 โครงข่าย ในพื้นที่จังหวัดฉะเชิงเทรา ชลบุรี และระยอง
มีความยาวท่อของระบบรวมทั้งสิ้น 324 กิโลเมตรแล้ว บริษัท
ยังได้ขยายธุรกิจไปยังธุรกิจที่เกี่ยวเนื่องด้านน้ำอย่างครบวงจร ซึ่งรวมถึงธุรกิจน้ำประปา
และระบบการบำบัดน้ำเสีย โดยบริษัทได้จัดตั้งบริษัทในเครือเพื่อดำเนินกิจการธุรกิจที่เกี่ยวเนื่อง
ดังนี้

+------------------+---------+------+---------------------------------+
| บริษัท             | ทุนจ     | สัดส่ว | การประกอบธุรกิจ                   |
|                  | ดทะเบียน | นการ |                                 |
|                  | ชำระแล้ว | ถือหุ้น |                                 |
|                  |         |      |                                 |
|                  | ณ 31    |      |                                 |
|                  | ธ.ค.52  |      |                                 |
+------------------+---------+------+---------------------------------+
| บจ. ยูนิเวอร์แซล    | 510     | 100% | ดำเนินธุรกิจด้านน้ำประปา บำบัดน้ำเสีย   |
| ยูทีลิตี้ส์            | ล้านบาท  |      | รวมถึงการสำรวจออกแบบ ก่อสร้าง      |
|                  |         |      | และควบคุมงานก่อสร้าง               |
|                  |         |      | รวมทั้งให้คำปรึกษาเกี่ยวกับระ          |
|                  |         |      | บบผลิตน้ำประปาและระบบบำบัดน้ำเสียด้วย |
+------------------+---------+------+---------------------------------+

ผลการดำเนินงานของบริษัท และบริษัทย่อย ในงวดตั้งแต่วันที่ 1 มกราคม ถึง 31 ธันวาคม 2554
บริษัท และบริษัทย่อยมีรายได้รวมทั้งสิ้น 3,310.04 ล้านบาท
โดยประกอบด้วยรายได้จากการจำหน่ายน้ำดิบประมาณ ร้อยละ 68.31 ธุรกิจประปาร้อยละ 23.14
รายได้ค่าเช่าและบริการ ร้อยละ 6.75 และดอกเบี้ยรับและเงินปันผลรวมถึง รายได้อื่นอีก ร้อยละ
1.80 ซึ่งรายได้รวมงวดตั้งแต่วันที่ 1 มกราคม ถึง 31 ธันวาคม 2554 เพิ่มขึ้น 202.53 ล้านบาท
จากงวดเดียวกันของปีก่อน หรือคิดเป็นอัตราการเพิ่มร้อยละ 6.52 (ปี 2553
หักรายการพิเศษรายได้จากการขายสินทรัพย์โครงการอ่างเก็บน้ำประแสร์จำนวน 1,567.29
ล้านบาท) โดยมีสาเหตุหลักจากการขยายตัวของรายได้จากธุรกิจน้ำดิบที่เพิ่มขึ้นร้อยละ 6.78
จากปริมาณน้ำดิบจำหน่ายเพิ่มขึ้นร้อยละ 6.81
ตามการเจริญเติบโตของอุตสาหกรรมปิโตรเคมีของลูกค้าในพื้นที่ระยอง
และรายได้จากธุรกิจประปาที่ปรับเพิ่มขึ้นร้อยละ 6.93
จากการเพิ่มขึ้นของผู้ใช้น้ำรายเดิมและการมีผู้ใช้น้ำรายใหม่เพิ่มขึ้น
โดยเฉพาะประปาชลบุรีซึ่งเริ่มจำหน่ายตั้งแต่เดือนเมษายน ปี 2553

บริษัท และบริษัทย่อย มีกำไรจากผลการดำเนินงานก่อนดอกเบี้ยจ่ายและภาษี (EBIT)
รวมเพิ่มขึ้นร้อยละ 14.43 เมื่อเปรียบเทียบจากรอบระยะเวลาเดียวกันของปีก่อน
เป็นผลมาจากการเพิ่มขึ้นของรายได้จากธุรกิจน้ำดิบ และธุรกิจน้ำประปา
รวมถึงการควบคุมและบริหารต้นทุนที่มีประสิทธิภาพ โดยเฉพาะต้นทุนค่าไฟฟ้า และค่าน้ำดิบ

ในปี 2554 คณะกรรมการบริษัท และผู้บริหารบริษัท ได้ร่วมกันทบทวนกรอบกลยุทธ์ระยะ 10 ปี
ของกลุ่มบริษัทให้รองรับการขยายธุรกิจในอนาคต
นอกเหนือจากการทบทวนแผนวิสาหกิจของบริษัทแล้ว
บริษัทยังมุ่งมั่นพัฒนาระบบการจัดให้มีคุณภาพมาตรฐานสากล
และโปร่งใสภายใต้การกำกับดูแลกิจการที่ดีตลอดจนการควบคุมการดำเนินงาน
ภายใต้การบริหารความเสี่ยงและหลักธรรมาภิบาลอย่างโปร่งใส ซื่อสัตย์ นอกจากนี้ บริษัท
ทริสเรทติ้ง จำกัด ได้ยืนยันอันดับเครดิตองค์กรและตราสารหนี้ที่ระดับ “A+” แนวโน้มอันดับเครดิต
“คงที่” ซึ่งสะท้อนถึงสถานะที่แข็งแกร่งของกลุ่มบริษัท

นอกจากนี้บริษัทยังคงมุ่งมั่นทุ่มเทในการให้บริการและใส่ใจในสิ่งแวดล้อมอย่างจริงจัง
ในการปรับปรุงและขยายเครือข่ายท่อส่งน้ำเพื่อให้สามารถจ่ายน้ำดิบในพื้นที่บริการอย่างทั่วถึงและพอเพียงเพื่อการเติบโตทางธุรกิจ
และการพัฒนาธุรกิจด้านน้ำอย่างต่อเนื่องและเหมาะสม รวมถึงการสร้างความรับผิดชอบต่อสังคม
ชุมชนท้องถิ่นและสิ่งแวดล้อม
ซึ่งจะมีส่วนสำคัญในการผลักดันให้องค์กรมีความก้าวหน้าอย่างมั่นคงในระยะยาวต่อไป